Φθία της Μακεδονίας

Η Φθια (3ος αιώνας π.Χ.) ήταν βασίλισσα της Μακεδονίας κατά την ελληνιστική περίοδο, μέλος της Δυναστείας των Αντιγονιδών. Ως προς την καταγωγή ήταν πριγκίπισσα του Βασιλείου της Ηπείρου, κόρη του βασιλιά Αλεξάνδρου Β' και της Ολυμπιάδας, που ήταν αμφότεροι παιδιά του περίφημου Πύρρου της Ηπείρου.Ιουστίνος, «Επιτομή της Ιστορίας του Πομπήιου Τρώγου», 28.1

 Βιογραφικά στοιχεία 
Μετά τον θάνατο του Αλεξάνδρου Β', η Ολυμπιάδα ανέλαβε προσωπικά την κηδεμονιά των παιδιών τους, Πύρρου και Πτολεμαίου, καθώς και τη διακυβέρνηση του κράτους. Φοβούμενη πως η Αιτωλική Συμπολιτεία θα της αποσπάσει μέρος της Ακαρνανίας, την οποία ο Αλέξανδρος είχε λάβει από τη Συμπολιτεία ως ανταμοιβή για τις υπηρεσίες του σε πόλεμο, στράφηκε προς τον βασιλιά της Μακεδονίας Δημήτριο Β' τον Αιτωλικό για βοήθεια. 

Για να σφραγιστεί η συμφωνία του προσέφερε το χέρι της κόρης της, Φθίας, παρόλο που εκείνος ήταν ήδη παντρεμένος με τη Στρατονίκη, πριγκίπισσα των Σελευκιδών. Ο Δημήτριος δέχτηκε τον διακανονισμό κάνοντας τη Φθία βασίλισσά του. Ωστόσο αυτό εξόργισε τη Στρατονίκη, η οποία επιστρέφοντας στην πατρίδα της το 239 π.Χ. προσπάθησε μάταια να πείσει τον νέο βασιλιά Σέλευκο Β' τον Καλλίνικο να εκδικηθεί την προσβολή.Smith (1870)Lemprière Hammond, Walbank, σελ. 322.

Το όνομα της Φθίας εμφανίζεται σε αθηναϊκές επιγραφές που χρονολογούνται το 236-235 π.Χ. και το 235-234 π.Χ., οι οποίες αποκαλούν τον άνδρα της βασιλιά και την ίδια βασίλισσα, ενώ παράλληλα κάνουν αναφορά στα παιδιά τους. Επίσης η Φθία αναφέρεται σε διάφορους καταλόγους απογραφής προσφορών από τη Δήλο.Donnelly Carney (2000), σελ. 190.

Ορισμένοι μελετητές θεωρούν ότι η Φθια αποτελεί την άγνωστη μητέρα του γιου του Δημητρίου και μετέπειτα βασιλιά της Μακεδονίας, Φιλίππου Ε',Διόδωρος ο Σικελιώτης, «Ιστορική Βιβλιοθήκη», 28.11 αν και ο Ευσέβιος ονομάζει ρητά ως μητέρα του βασιλιά μια γυναίκα με το όνομα Χρυσηίδα, μια πρώην αιχμάλωτη την οποία πήρε για σύζυγό του ο Δημήτριος.Ευσέβιος, «Χρονικό», σελ. 237 Όταν ο τελευταίος πέθανε αιφνιδίως το 229 π.Χ. ο διάδοχός του, Φίλιππος, ήταν ακόμη πολύ μικρός για να κυβερνήσει. Ως αποτέλεσμα, αναφέρεται πως ο πρώτος εξάδερφος του αποθανόντος βασιλιά, Αντίγονος Γ' Δώσων, ανέλαβε τον θρόνο νυμφευόμενος τη μητέρα του παιδιού.Ιουστίνος, «Επιτομή της Ιστορίας του Πομπήιου Τρώγου», 28.3 

Τρεις άλλες πηγές, οι Πλούταρχος,Πλούταρχος, «Βίοι Παράλληλοι: Αιμίλιος Παύλος», §8  Ιουστίνος  και Παυσανίας,Παυσανίας, «Ελλάδος Περιήγησις», 7.7.4 συμφωνούν πως ο Αντίγονος πήρε το χέρι της μητέρας του Φιλίππου, χωρίς ωστόσο να αναφέρουν το όνομά της.Donnelly Carney (2000), σελ. 191.

Γενικά οι ενδείξεις μας καθιστούν φανερό πως ο Φίλιππος ήταν παντρεμένος με τη Φθία την εποχή που γεννήθηκε ο Φίλιππος Ε' το 238 π.Χ. Καμία πηγή δεν αναφέρει διαφορετικό όνομα από αυτό της Χρυσηίδος για μητέρα του Φιλίππου, κάτι που μας επιτρέπει να υποθέσουμε πως αυτή υπήρξε πράγματι η μητέρα του. Κατ' επέκταση είτε πρόκειται για την ίδια γυναίκα που ήταν γνωστή με δύο ονόματα, είτε ο Δημήτριος υπήρξε πολύγαμος και ο Δώσων απλά παντρεύτηκε τη σύζυγό του που είχε φέρει στον κόσμο τον διάδοχό του.

 Δείτε Επίσης 
 Δημήτριος Β' Αιτωλικός
 Δυναστεία των Αντιγονιδών
 Μακεδονικό βασίλειο
 Αρχαία Ήπειρος
 Δυναστεία των Αιακιδών
 Ελληνιστική περίοδος
 Αντίγονος Γ' Δώσων
 Φίλιππος Ε' της Μακεδονίας

 Παραπομπές 

 Βιβλιογραφία 
Πρωτογενείς πηγές (Έλληνες και Ρωμαίοι)
Ευσέβιος ο Καισαρείας, «Χρονικό», Αγγλικά
Ιουστίνος, «Επιτομή της Ιστορίας του Πομπήιου Τρώγου», Λατινικά, Αγγλικά, Γαλλικά
Παυσανίας, «Ελλάδος Περιήγησις», Αρχαία Ελληνικά, 
 Πλούταρχος, «Βίοι Παράλληλοι: Αιμίλιος Παύλος», Αρχαία Ελληνικά, Αγγλικά
Πολύβιος, «Ιστορίαι», Αγγλικά
Δευτερογενείς πηγές



 Εξωτερικοί σύνδεσμοι 




Κατηγορία:Δυναστεία των Αιακιδών
Κατηγορία:Δυναστεία των Αντιγονιδών
Κατηγορία:Βασίλισσες και Πριγκίπισσες της Ηπείρου
Κατηγορία:Βασίλισσες και Πριγκίπισσες της Μακεδονίας
Κατηγορία:Ελληνίδες Βασίλισσες και Πριγκίπισσες Ελληνιστικής περιόδου